2002-09-22
3.1

# Nastavenie &konqueror;

Podobne ako zvyšok &kde;, &konqueror; je veľmi dobre nastaviteľný, takže môžete použiť taký vzhľad a chovanie, ktoré vám vyhovuje.

## Panely nástrojov

Po novej inštalácii &kde; obsahuje okno &konqueror; menu, panel nástrojov, panel umiestnenia a prípadne panel záložiek.

Možno nepotrebujete všetky tieto panely. Skryjete ich z menu Nastavenia Panel nástrojov, kde odznačíte ten, ktorý chcete skryť. Rovnakým postupom opäť zobrazíte takto skryté panely.

Aj celé menu je možné skryť klávesovou skratkou &Ctrl;M.

Na ľavej strane každého panelu uvidíte niekoľko vertikálnych čiar. Ak na ne kliknete ľavým tlačidlom myši, panel zabalíte, čo znamená, že sa skryje, ale môžete ho jednoducho znovu obnoviť kliknutím na teraz už horizontálne čiary. Môžete ťahať aj panel na iné miesto.

Ak kliknete pravým tlačidlom myši na panel, zobrazí sa menu pre jeho nastavenie. Môžete si vybrať orientáciu, pozíciu textu a veľkosť ikon.

Ikony zobrazené v rôznych paneloch môžete zmeniť pomocou Nastaviť Nastaviť panely nástrojov..., čím sa zobrazí dialog Nastaviť panel nástrojov, kde môžete ikony zmeniť. Hlavný a extra panel nástrojov sú rozdelené na časti, ako je Hlavný panel nástrojov <&konqueror;>, Hlavný panel nástrojov <khtmlpart> a Extra panel nástrojov <khtmlsettingsplugin>. Počet a typ týchto častí závisí na režime &konqueror; a či máte nainštalované moduly &konqueror;.

## Klávesové skratky

Klávesové skratky, ktoré &konqueror; používa, môžete zmeniť pomocou položky Nastavenia Nastaviť klávesy. Zobrazí sa tento dialóg.

Dialóg pre nastavenie kláves 1

V zozname nájdite akciu, ktorej klávesovú skratku chcete zmeniť alebo pridať a vyberte ju kliknutím ľavým tlačidlom myši na jej mene. Potom budete môcť zmeniť jej nastavenie výberom z možností Žiadna, Štandardná alebo Vlastná. Alebo môžete kliknúť na veľké tlačidlo v časti Klávesová skratka pre označenú akciu.

Zobrazí sa dialóg Definovať klávesovú skratku.

Dialóg pre nastavenie kláves 2

Vyberte si, či chcete zmeniť Primárnu alebo Alternatívnu skratku a potom stlačte klávesovú kombináciu, ktorú chcete používať, napríklad &Ctrl;&Shift;S. Ak je zapnuté Automatické zatvorenie, dialóg zmizne hneď po stlačení skratky. Inak musíte stlačiť OK alebo Zrušiť. Klávesovú skratku vyčistíte kliknutím na malú čiernu ikonu s bielym krížom.

### Používateľské menu

Pre &konqueror; môžete definovať svoje vlastné kontextové menu, takže stlačením jednej kombinácie kláves sa menu zobrazí a druhou alebo klávesami Šipka hore, Šipka dolu a Enter si z neho môžete vybrať požadovanú akciu.

Jednoducho vyberte Vlastnú skratku pre každú akciu pre vaše nové menu a v dialógu Definovať klávesovú skratku zapnite voľbu Viacnásobná. Potom stlačte kombináciu pre zobrazenie menu a potom samostatne klávesovú skratku, ktorou sa má z tohto menu vybrať daná akcia.

## Ostatné nastavenia

Výberom Nastavenia Nastaviť Konqueror... sa zobrazí dialóg, kde môžete nastaviť chovanie pre &konqueror;. Obsahuje niekoľko častí, ktoré vyberiete kliknutím ľavým tlačidlom myši na ikonu v ľavej časti dialógu.

Stlačením Pomocník sa zobrazí detailný návod, ako sa každá časť používa. Ďalšou možnosťou je použiť funkciu Čo je to?.