# Manuál pre &krec;

Arnold
Krille

    arnold@arnoldarts.de

Stanislav
Višňovský

    visnovsky@nenya.ms.mff.cuni.cz

Preklad
2002
Arnold Krille
&FDLNotice;
2002-08-20
0.01.00

&krec; je nahrávacie rozhranie pre &arts;. Dá sa používať pre nahrávanie jednotlivých súborov alebo celých sedení. Má implementované niektoré dynamické efekty a aj možnosť prehrávať, čo práve nahráva (ak nenahrávate práve to, čo počujete).

KDE
kdemultimedia
KRec
aRts
nahrávanie
rozhranie

## Úvod

### Prečo som napísal &krec;

Po nejakej dobe práce s &arts; som si uvedomil, že neexistuje žiadne nahrávacie rozhranie okrem príkazu artsrec. Potreboval som nahrať rozhlasovú hru pre mojich priateľov a chceli, aby som to namixoval a upravil. Chcel som použiť &Linux; a tak som začal písať &krec;.

### Čo &krec; dokáže

Funkcia &krec; je veľmi jednoduchá. Pripojí sa k serveru &arts; a nahráva to, čo do neho smeruje, do súboru. Momentálne dokáže zapisovať iba čisté dáta, ktoré sú rovnaké ako normálne wavefiles, ale bez hlavičky wav (sox vám pomôže).

## Použitie &krec;

Táto kapitola popisuje použitie &krec;. Existuje niekoľko spôsobov, ako &krec; používať, takže som vytvoril kapitoly v štýle HOWTO, kde sú jednotlivé možnosti popísané. Najprv si prečítajte prvý odstavec kapitoly a podľa neho sa rozhodnite, či chcete danú kapitolu čítať. Alebo si môžete prečítať všetko, aby ste poznali fantastické možnosti &krec;.

Toto je okno &krec;
Toto je okno &krec; hneď po štarte.

### Nahrávanie jedného súboru

Ak počujete niečo v rádiu a chcete si to nahrať (a máte rádio zapojené do zvukovej karty), existuje relatívne rýchly spôsob, ako to urobiť.

1. Najprv musíte vybrať zdroj nahrávania vo vašej zvukovej karte. Potrebujete svoj obľúbený mixér (&kmix;), kde by ste mali vybrať zdroj nahrávania. Potrebujete aj nastaviť server &arts; pre plný obojsmerný prenos (a vaša zvuková karta a jej ovládače by to mali tiež podporovať). Ak potrebujete reštartovať &arts;, mali by ste reštartovať aj &krec;.

2. Potom potrebujete spustiť ovládacie centrum &arts; a jeho správcu zvuku. Bude zobrazovať dve nové položky: &krec;::In a &krec;::Out. Tá druhá pre nás momentálne nemá zmysel, slúži pre prehrávanie. Tá prvá vyžaduje našu pozornosť. Mala by byť pripojená k zbernici in_soundcard. Ak ju nemôžete vybrať, máte asi niečo zle nastavené (obojsmerný prenos alebo niečo podobné).

3. Ak všetko až doteraz fungovalo, mali by ste v &krec; vidieť niečo sa hýbať — VU-meter zobrazujúci hlasitosť nahrávania. Pre kvalitné nahrávky bez orezania je nutné, aby bola žltá až oranžová, ale nie červená. Posuvník vpravo ovláda hlasitosť.

4. Teraz potrebujete súbor, do ktorého chcete nahrávať. Použite Súbor Nový súbor alebo panel nástrojov. Potom musíte &krec; povedať, že má nahrávať do tohto súboru. To urobíte kontextovým menu na položke súboru.

5. A teraz už môžete začať nahrávať. Stlačte veľké červené tlačidlo v paneli nástrojov laebo Hrať Zaznamenávať, alebo jednoducho stlačte kláves R. Nahrávanie zastavíte položkou v menu Hrať (alebo klávesom S).

Máte pravdu, nie je to také rýchle ako stlačiť tlačidlo nahrávania na vašom magnetofóne, ale &krec; obsahuje oveľa viac možností, verte mi.

Možno budete chcieť nahrávať aj iné veci. Pre testovanie môžete zapojiť výstupný signál &noatun;: Nastavte &krec;::In do out_soundcard (alebo inej zbernice, na ktorú &noatun; hrá). To dokonca funguje aj v prípade, že nemáte zapnutý obojsmerný prenos &arts;.

### Nahrávanie niekoľkých súborov

V tejto kapitole budeme predpokladať, že chcete nahrať niekoľko malých alebo väčších zvukov do niekoľkých súborov. Napríklad scény z rozhlasovej hry alebo niečo podobné. (Kvôli tomuto som &krec; vytvoril.)

Predpokladám, že už ste s &arts; pracovali a niečo viete o nahrávaní zvuku. Váš mikrofón, ako z čoho chcete nahrávať, by mal byť zapojený vo vašom počítači a mali by ste vedieť ako ho nakonfigurovať (mimo &krec;) tak, aby bolo možné jeho signál nahrávať.

Tento návod používa ako príklad rozhlasovú hru. Musíme sa rozhodnúť, či chceme nahrať všetko pod rôznymi názvami, alebo chceme všetky alebo niektoré časti pod rovnakým menom, ktoré sa bude líšiť iba číslom. Pre prvú možnosť použite návod z kapitoly a nezabudnite, že môžete otvoriť viac súborov naraz a potom si vybrať, do ktorého z nich nahrávať. Druhú možnosť popíšeme tu...

1. Predtým, než začneme, overte, že je všetko správne nastavené, hlavne že naozaj nahrávate to, čo chcete nahrávať. Ako kontrola vám môže poslúžiť VU-meter v &krec;, že sa hýbe. Ak nenahrávate z out_soundcard, môžete použiť Hrať Hrať pomocou, aby sa nahrávaný signál posielal na vašu zvukovú kartu. Ja by som to tak urobil, a nie cez mixér, aby ste počuli, či nenahrávate príliš nahlas alebo príliš potichu.

2. Pre niekoľko súborov s rovnakým menom budete potrebovať sedenie. Súbor Nové sedenie by malo fungovať. Vyberte cestu a zadajte meno súboru, ktoré sa použije ako základ pre niekoľko súborov a príponu pre nahrávanie.

3. Ešte budete potrebovať súbory, do ktorých sa bude nahrávať, ale tentoraz ich vytvoríme pomocou Nový súbor z kontextového menu. Môžete si vytvoriť súborov koľko len chcete.

4. Zvyšok je jednoduchý: Vyberte súbor, do ktorého chcete nahrávať a potom nahrávajte...

Sedenie nie je ďalší typ MIME, dokonca ani súbor. Je to iba interná vec, ako si organizovať číslovanie. Takže nie je možné neskôr znovu otvoriť sedenie a pokračovať v nahrávaní do nových súborov...

### Ďalšie rady a komentáre

Ešte je tu prá vecí, ktoré by sme mali zmieniť a pár prvkov, ktoré vyžadujú vysvetlenie.

#### Používanie hranie pomocou

Pre tých, ktorí chce počuť to, čo nahrávajú, existuje užitočná voľba Hrať pomocou. Je v menu Hrať. Doporučujem ju používať čo najviac, hlavne ak používate aj ďalšie funkcie, ako je kompresia alebo iné efekty. Detaily o spojeniach nájdete v .

Overte, že ste nevyrobili cyklus spätnej väzby počas nahrávania z out_soundcard a neaktivovali zároveň Hrať pomocou. Taký cyklus je príliš pre &arts; a výrazne to spomalí váš systém! Možno budete chcieť &arts; zabiť...

#### Použitie kompresie

Ak nahrávate z mikrofónu, možno si všimnete, že úroveň je niekedy skoro orezaná a niekedy veľmi nízka, hlavne pri nahrávaní reči. Aby ste to opravili, použite kompresiu. Jednoducho zníži množstvo zvuku, ktoré presahuje danú úroveň, pomocou definovaného pomeru. Atak a uvoľnennie umožňujú ovládať čas, po ktorom kompresia zareaguje (čas po prvom presiahnutí hranice) a čas, kedy kompresia ešte funguje aj keď už je zvuk pod hranicou.

Vyskúšajte si to tak, že budete hovoriť do mikrofónu pri zapnutom Hrať pomocou a budete počuť rozdiel.

#### Prepínanie medzi viacerými súbormi

Podobne, ako môžete otvoriť viac súborov pre nahrávanie, môžete medzi nimi aj prepínať. Môžete to urobiť nielen po ukončení nahrávania, ale aj počas neho. Uvedomte si, že pri prepnutí sa môžu niektoré dáta stratiť. To, koľko stratených informácií bude, závisí na vašej vyrovnávacej pamäti zvuku, ktorú máte nastavené v &kcontrol; pre &arts;. Nemalo by to byť moc, ale ak priamo prehrávate jeden súbor za druhým (napríklad príkazom `artscat file*.raw`), môžete počuť malé skoky.

### Implementácia

Teraz by som vám chcel niečo povedať o zvukových spojeniach v &krec;.

Pre nahrávanie pomocou &arts; sú nutné niektoré veci: synth_AMAN_RECORD, prevodník AudioToByteStream a ByteStreamReceiver. Prvé dve sú zabudované v &arts; serveri. Posledný je v aplikácii. Ale to je iba základ. Ak chcete počúvať súbory, potrebujete ByteStreamSender v aplikácii a prevodník ByteStreamToAudioa synth_AMAN_PLAY v serveri.

A čo efekty? Medzi AMAN_RECORD a AutioToByteStream som zapojil StereoEffectStack, do ktorého vkladám kompresiu (synth_STEREO_COMPRESSOR) a ovládanie hlasitosti (StereoVolumeControl).

Ak zapnete Hrať pomocou, zásobník efektov sa pripojí k AMAN_PLAY. Takže je všetko v serveri &arts;...

## Zoznam príkazov

### Hlavné okno &krec;

#### Menu Súbor

N Súbor Nový súbor

  Vytvorí nový súbor pre nahrávanie do jediného súboru

&Ctrl;N Súbor Nové sedenie

  Vytvorí nové sedenie pre viacnásobné nahrávanie

&Ctrl;Q Súbor Koniec

  Ukončí &krec;.

#### Menu Hrať

P Hrať Hrať

  Prehrá označený súbor.

R Hrať Zaznamenať

  Spustí nahrávanie do označeného súboru.

S Hrať Stop

  Zastaví nahrávanie.

&Ctrl;P Hrať Hrať pomocou

  Pripojí vstup na výstup, takže budete počuť, čo nahrávate. (&krec;::in a &krec;::out v ovládaní &arts;).

  Nikdy to nepoužívajte pre počas nahrávania toho, čo počujete (z out_soundcard). Tým vznikne spätná väzba, ktorú &arts; nezvládne. (Nič nepočujete, pretože je &arts; rýchlejší ako spätná väzba z počítača do mikrofónu.)

#### Menu Nastavenia

Nastavenia Zobraziť štartovacie okno

  Prepne, či sa má zobrazovať štartovacie okno s krátkym návodom na použitie.

#### Menu Pomocník

&help.menu.documentation;

### Štartovacie okno

Toto okno pri spustení je skoro rovnaké ako dialóg &ktip;.

## Otázky a odpovede

&reporting.bugs; &updating.documentation;

Nahral som niektoré súbory pomocou &krec;, ale nemôžem ich prehrať v mojom prehrávači!

&krec; (momentálne) nahráva iba čisté súbory, nie skutočné súbory wav. Pre prevod môžete použiť sox, napríklad:

### Prevod súborov do skutočných Wav pomocou sox

Pre prevod zo súboru nahraného pomocou &krec; použite nasledujúci príkaz v konzoli (&konsole;) v prípade, že máte nainštalovaný `sox`. V tomto príklade máte súbor test.raw a chcete ho previesť do test.wav. Môžete použiť aj iné mená súborov.

    &percnt;sox -r 44100 -c 2 -s -w test.raw
    test.wav

Voľby `-r 44100 -c 2 -s -w` nastavujú pre `sox`, že ste nahrávali s vzorkovacou frekvenciou 44100kHz, dvojkanálovo (stereo), kódovanie znamienkové lineárne a 16-bitové slová. Môžete použiť aj iné voľby - nájdete ich v manuálovej stránke pre `sox`.

## Autori a licencia

&krec;

Program copyright 2002 Arnold Krillearnold@arnoldarts.de

Copyright dokumentácie 2002 Arnold Krille arnold@arnoldarts.de

Preklad dokumentácie Stanislav Višňovský visnovsky@nenya.ms.mff.cuni.cz

&underFDL;

&underGPL;

## Inštalácia

### Ako získať &krec;

&install.intro.documentation;

### Požiadavky

Aby ste mohli úspešne &krec; používať, potrebujete &kde; 3.1.

&krec; by sa mal byť súčasťou vašeho balíka kdemultimedia. Pretože tento balík vyžaduje &kde; a &arts;, malo by byť všetko v poriadku.

### Preklad a inštalácia

&install.compile.documentation;

&documentation.index;