2002-09-22
3.1

# Uloženie nastavenia a profily

Vaše aktuálne nastavenie v menu Zobraziť (ako je Typ pohľadu, Použiť index.html a Zobraziť skryté súbory) sa automaticky ukladá ako štandardné pre budúci štart &konqueror;.

Pre jednotlivé priečinky môžete zadať samostatné nastavenie menu Zobraziť. Zaškrtnite Zobraziť vlastnosti pohľadu v priečinku v menu Nastavenia, zmeňte nastavenie v Zobraziť a zrušte zaškrtnutnutie Zobraziť vlastnosti pohľadu v priečinku. Tým vytvoríte v aktuálnom priečinku súbor `.directory`, v ktorom sú nastavenia uložené. Tento súbor odstránite použitím Nastavenia Odstrániť nastavenie priečinku (alebo jednoducho odstráňte súbor `.directory` ).

Túto funkciu môžete použiť napríklad pre priečinok plný obrázkov. V tomto priečinku môžete nastaviť, aby sa zobrazovali náhľady obrázkov (pomocou Prehliadač ikon a Náhľad obrázkov v menu Zobraziť), ale aj keď v ostatných priečinkoch zobrazovať náhľady nechcete.

Celkový vzhľad &konqueror; pri štarte je určený jedným z dvoch profilov. Záleží na tom, či ste ho spustili ako správcu súborov alebo ako web prehliadač. Ovládajú veľkosť okna, či je okno rozdelené na dva a viac pohľadov, či je zobrazený emulátor terminálu a bočný panel a či sa zobrazí priečinok alebo &URL;.

Aby ste zmenili toto štartovacie chovanie, jednoducho nastavte &konqueror; tak, ako chcete a potom z menu Okno vyberte Uložiť profil pohľadu "Správca súborov" alebo Uložiť profil pohľadu "Web prehliadanie" podľa režimu, v ktorom práve ste. Ak chcete, aby pri štarte bolo okno &konqueror; prázdne, pre uložením profilu zadajte ako miesto `about:blank`.

Môžete si vytvoriť aj svoj vlastný spúšťací profil a uložiť ho pomocou Okno Nastaviť profily pohľadu.... Potom si ich môžete vybrať pomocou menu Okno Načítať profil pohľadu.

Na ploche si môžete vytvoriť ikonu pre spustenie &konqueror; s vaším novým profilom. Najprv vytvorte ikonu ťahaním ikony &konqueror; z menu K na plochu a výberom Kopírovať sem. Potom kliknite pravým tlačidlom myši na túto ikonu a vyberte Vlastnosti.... Zmeňte Meno programu v záložke Vykonať na ``kfmclient` `openProfile MojNovyProfil``, kde MojNovyProfil je profil, ktorý chcete použiť pri štarte. Potom v záložke Všeobecné zmeňte meno na niečo ako `MojNovyProfil.desktop` a vyberte nejakú lepšiu ikonu.

Preklad Stanislav Višňovský visnovsky@nenya.ms.mff.cuni.cz