2002-09-22
3.1

# Web prehliadač &konqueror;

Prehliadanie www.konqueror.org

## Pripojenie na Internet

Po pripojení na Internet môžete používať &konqueror; pre prehliadanie webu rovnako jednoducho, ako s ním pracujete s lokálnymi súbormi. Jednoducho zadáte URL do panelu umiestnenia a stlačíte Enter.

- Ak používate pre pripojenie modem, asi na vytvorenie spojenia používate &kppp; alebo podobný program.

- Ak máte počítač pripojený na lokálnu počítačovú sieť (LAN), v ktorej se nastavený proxy server pre pripojenie, musíte &konqueror; nastaviť, aby tento proxy server používal. To sa robí v časti Proxy dialógu Nastavenia Nastaviť Konqueror....

- Ak máte toľko štastia, že máte veľmi rýchle pripojenie, váš poskytovateľ vám asi dal externý káblový modem, ktorý vyžaduje pripojenie pomocou siete ethernet. Bohužiaľ, nastavenie takéhoto pripojenia závisí na poskytovateľovi pripojenia a aj na vašej distribúcii Linuxu. Niektorý ISP tiež používajú proxy server. V tom prípade musíte &konqueror; nastaviť tak, aby ho používal. Pomoc by ste mohli nájsť aj v archívoch konferencií pre vašu distribúciu.

Chybová správa Neznámy hostiteľ obvykle znamená, že &konqueror; nemohol nájsť pripojenie na Internet alebo že ste zadali nesprávne &URL;.

## Surfovanie a hľadanie

Po úspešnom pripojení na Internet môžete začať používať aplikáciu &konqueror; ako svoj prehliadač webu.

Zadajte &URL; do panelu umiestnenia a stlačte Enter alebo kliknite ľavým tlačidlom myši na Štart vpravo do textového poľa. &konqueror; stiahne a zobrazí danú stránku. Ak ste ju už predtým navštívili, funkcia dopĺňanie textu vám pomôže rýchlejšie zadať &URL;. Alebo môžete použiť časť História v Navigačnom paneli. Ak chcete použiť niektorý z vyhľadávacích strojov, funkcia Internetové skratky vám to uľahčí.

Kliknúť ľavým tlačidlom myši na odkaz na stránke a tak na ňu prejsť.

Zobraziť odkaz v novom okne &konqueror;, takže stará stránka zostane viditeľná sa da tak, že kliknete stredným tlačidlom myši na odkaz alebo kliknete pravým tlačidlom a vyberiete Otvoriť v novom okne.

Môžete tiež použiť režim viacerých pohľadov pomocou &Ctrl;&Shift;L alebo v menu Okno Rozdeliť pohľad vertikálne, ktorá vám umožní zobraziť rôzne stránky naraz. To sa vám hodí, ak prezeráte zložitú skupinu stránok, napríklad tento dokument. Ale nezabudnite sa uistiť, že malé políčko zviazania pohľadov v pravom dolnom rohu je prázdne.

Prehliadanie so záložkami vám umožní používať jediné okno &konqueror; pre viac stránok a rýchlo sa medzi nimi presúvať jednoduchým kliknutím myši.

Prejsť na predchádzajúcu stránku pomocou &Alt;Šipka vľavo, tlačidlo panelu nástrojov Dozadu alebo z menu Štart Dozadu.

Podobne, ak ste prešli dozadu, môžete prejsť na nasledujúcu stránku pomocou &Alt;Šipka vpravo, tlačidlo panelu nástrojov Dopredu alebo z menu Štart Dopredu.

Ak chcete z nejakého dôvodu prestať načítavať stráku, použite kláves Esc alebo tlačidlo Zastaviť z panelu nástrojov alebo z menu položku Zobraziť Zastaviť.

Pri prehliadaní web stránky, by ste mali v paneli nástrojov vidieť dve nové ikony podobné lupe s malým + a -. Môžete ich použiť pre úpravu veľkosti textu na stránke, ak máte problémy s jeho čítaním. To, ako sa táto funkcia bude chovať, závisí na tom, ako je stránka HTML vytvorená.

## Prehliadanie so záložkami

Pomocou tejto funkcie môžete ukladať stiahnuté stránky tak, aby ste sa medzi nimi mohli v okne &konqueror; rýchlo presúvať bez toho, aby ste ich znovu načítavali alebo aby ste mali otvorených viac okien &konqueror;.

Kliknite na odkaz pravým tlačidlom myši a vyberte Otvoriť v novej záložke. Stránka sa stiahne a zobrazí ako normálne, ale v hornej časti pohľadu bude zoznam záložiek, jedna pre každú stránku. Kliknutím ľavým tlačidlom na záložku sa jej obsah zobrazí. Alebo môžete pre presun použiť klávesové skratky &Ctrl;[ a &Ctrl;].

Otvoriť v záložke na pozadí z kontextového menu tiež stránku tiahne a zobrazí jej záložku, ale nová stránka sa nezobrazí hneď, ale až keď kliknete na jej záložku ľavým tlačidlom myši.

Ak zapnete voľbu Otvárať odkazy v nových záložkách namiesto nového okna v časti Chovanie v dialógu Nastavenia Nastaviť Konqueror..., kliknutie stredným tlačidlom na odkaz ho otvorí v novej záložke a ak budete držať pri kliknutím &Shift;, odkaz sa otvorí v novej záložke na pozadí.

Kliknutie pravým tlačidlom myši na záložke zobrazí toto menu:

Nová záložka

  Toto otvorí novú prázdnu záložku. Potom si v nej môžete zobraziť stránku zadaním &URL; do panelu umiestnenia alebo výberom zo zoznamu záložiek. alebo z histórie v Navigačnom paneli.

Duplikovať záložku

  Vytvorí záložku ako duplikát vybranej.

Odpojiť záložku

  Táto voľba odstráni vybranú záložku z aktuálneho okna &konqueror; a otvorí ju v novom okne.

Zavrieť záložku

  Zatvorí vybranú záložku.

Zavrieť ostatné záložky

  Zavrie všetky záložky okrem vybranej.

## Internetové skratky

Ak sú zapnuté, internetové skratky umožňujú zadať dotaz na hľadanie pomocou vyhľadávacieho stroja priamo bez toho, aby ste najprv zobrazovali jeho stránku.

Napríklad zadaním `gg:konqueror` do panelu umiestnenia a stlačením Enter spustíte hľadanie stránok súvisiacich s prehliadačom &konqueror; pomocou stroja Google.

Dostupné skratky a prípadne ich zmenu a pridanie vlastných je možné v dialógu Nastavenia Nastaviť Konqueror..., v časti Internetové skratky.

## Identifikácia prehliadača

Keď sa &konqueror; spojí s webovým serverom, pošle mu krátku informáciu o tom, čo je za prehliadač. Táto informácia sa označuje ako User Agent. Veľa serverov túto informáciu používa pre úpravu posielaných stránok tak, aby využili jednotlivé možnosti rôznych prehliadačov.

Bohužiaľ, niektoré zle navrhnuté stránky odmietajú fungovať správne v prípade, že nepoužívate prehliadač, ktorý stránka pozná a považuje za platný, aj keď je možné, že &konqueror; bude fungovať správne.

Aby ste tento problém prekonali, môžete zmeniť informáciu, ktorú &konqueror; posiela pre niektoré servery alebo domény pomocou Nastavenia Nastaviť Konqueror.... V dialógu vyberte ikonu Identifikácia prehliadača.

Niektoré problémy s funkčnosťou stránok súvisia s využitím jazykov &Java; a JavaScript. Ak máte podozrenie, že je to tento prípad, overte, že ste ich zapli v časti Java a JavaScript dialógu nastavenia.

## Ukladanie a tlač webových stránok

Ak máte zobrazenú webovú stránku, môžete ju uložiť (aspoň základný kód HTML alebo niečo podobné) na váš lokálny disk pomocou menu Miesto Uložiť ako.... Ak zobrazená stránka obsahuje rámce, budete mať aj možnosť Miesto Uložiť rámec ako.... Najprv ale kliknite na rámec, ktorý chcete uložiť.

Ak stránka obsahuje obrázok na pozadí, môžete ju získať a uložiť pomocou Umiesto Uložiť obrázok pozadia ako....

Ale ak naozaj chcete ten fantastický obrázok najnovšieho Ferrari, kliknite naň pravým tlačidlom myši a zobrazí sa kontextové menu. Z neho vyberte Uložiť obrázok ako.... Nezabúdajte ale na autorské práva a pred použitím obrázkov na niečo iné ako svoje osobné vyžitie si vyžiadajte príslušné povolenie.

Kliknutím pravým tlačidlom myši na odkaz (môže to byť aj obrázok) a vybraním Uložiť odkaz ako..., základné HTML alebo iný zdrojový text stránky sa stiahne a uloží na váš lokálny disk.

Kliknutím pravým tlačidlom myši na odkaz (môže to byť aj obrázok) a vybraním Kopírovať umiestnenie odkazu skopírujete &URL; do schránky. Potom ho môžete vložiť napríklad do e-mailovej správy, ktorou oznamujete svojmu priateľovi, že existuje táto fantastická stránka.

Kliknutím pravým tlačidlom myši na obrázok a výberom Kopírovať umiestnenie obrázku, potom jeho &URL; bude skopírované do schránky.

Ak chcete uložiť webovú stránku aj s obrázkami, použite Archivovať stránku WWW... z menu Nástroje. Túto funkciu poskytuje modul, ktorý nemusíte mať na vašom systéme nainštalovaný. Stránka sa uloží do jediného súboru s príponou `.war` a potom sa dá zobraziť kliknutím ľavým tlačidlom myši na jej mene súboru v okne &konqueror; v režime správcu súborov.

Zobrazenú stránku si jednoducho vytlačíte pomocou menu Miesto Tlačiť... alebo Tlačiť rámec alebo z panelu nástrojov tlačidlom Tlačiť.

## &FTP;

&FTP;, čiže File Transfer Protocol, je jeden z najstarších a asi stále jeden z najlepších spôsobov prenosu súborov medzi počítačmi po Internete.

Pomocou &FTP; si môžete prezrieť priečinky a súbory na vzdialenom počítači rovnako, ako by boli na vašom lokálnom systéme. Môžete si ich stiahnuť na váš počítač pomocou obvyklej funkcie &konqueror; Kopírovať a Vložiť alebo technikou ťahaj a pusť. Navyše, ak je to povolené, môžete na vzdialený počítač súbory aj prenášať. Celé si to môžete vyskúšať napríklad zadaním &URL;

    ftp://ftp.kde.org/pub/kde

do panelu umiestnenia a stlačte Enter. Ak ste pripojený k Internetu a &FTP; server &kde; nie je príliš zaťažený, mali by ste uvidieť priečinok `/pub/kde` na ftp.kde.org.

Ak by sme mali byť presní, malo by &FTP; pre &FTP; začínať zadaním `ftp://` a pre WWW zase `http://`, &konqueror; obvykle dokáže určiť, čo ste zadaním mysleli a doplní správny začiatok automaticky.

Pre prístup na server &FTP; obvykle potrebujete nejaké používateľské meno a heslo. Aby sa to zjednodušilo, väčšina serverov &FTP;, ktoré poskytujú súbory pre voľné stiahnutie akceptuje meno anonymous a ako heslo vašu e-mailovú adresu. Aby ste to mali ešte jednoduchšie, &konqueror; tieto informácie automaticky zadá za vás.

Ak sa pokúsite o prístup k serveru &FTP;, ktorý nepotrebuje zadať používateľa alebo heslo, ale ktorý už nedokáže kvôli prílišnej záťaži akceptovať dalšie spojenia, &konqueror; často interpretuje správu o zaneprázdnení ako požiadavku na meno a heslo a preto zobrazí dialóg na ich zadanie.

Servery, ktoré sa viac zaujímajú o svoje zabezpečenie ,vyžadujú správne používateľské meno a heslo. V tom prípade sa vám &konqueror; na tieto informácie spýta, alebo ich môžete zdať priamo do &URL; v paneli umiestnenia, ako napríklad

    ftp://používateľ@ftp.cia.org

&konqueror; sa vás potom spýta na heslo.

&konqueror; podporuje aj automatické prihlásenie zadané v súbore `.netrc`. Detaily, ako túto funkciu používať sú uvedené v http://www.konqueror.org/faq.html#netrc.

## &URL; s číslom portu

Ak zadáte v &URL; číslo portu, napríklad `http://intranet.corp.com:1080`, môže sa zobraziť chybová správa Prístup k chránenému portu v PORT odmietnutý. Je to kvôli bezpečnosti. Ak ale tento port aj tak potrebujete použiť, jednoducho pridajte do `$KDEDIR/share/config/kio_httprc` alebo `~/.kde/share/config/kio_httprc` kľúč

    OverrridePorts=CommaSeperatedListOfAllowedPorts

.

Napríklad

    OverridePorts=23,15

(kľúč by nemal obsahovať žiadne medzery).

&konqueror; odmietne tieto porty (zoznam je napevno daný v súbore `kdelibs/kio/kio/job.cpp`):

1, 7, 9, 11, 13, 15, 17, 19, 20, 21, 22, 23, 25, 37, 42, 43, 53, 77, 79, 87, 95, 101, 102, 103, 104, 109, 110, 111, 113, 115, 117, 119, 123, 135, 139, 143, 179, 389, 512, 513, 514, 515, 526, 530, 531, 532, 540, 556, 587, 601, 989, 990, 992, 993, 995, 1080, 2049, 4045, 6000, 6667